CELEX: 62011TN0164
Language: sk
Date: 2011-03-16 00:00:00
Title: Vec T-164/11: Žaloba podaná 16. marca 2011 — Reddig/ÚHVT — Morleys (Tvar rukoväte noža)

21.5.2011   
            
            
               SK
            
            
               Úradný vestník Európskej únie
            
            
               C 152/25
            
         Žaloba podaná 16. marca 2011 — Reddig/ÚHVT — Morleys (Tvar rukoväte noža)
   (Vec T-164/11)
   2011/C 152/45
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Reddig GmbH (Drebber, Nemecko) (v zastúpení: C. Thomas, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Morleys Ltd (Preston, Spojené kráľovstvo)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 15. decembra 2010 vo veci R 1072/2009-2,
            
         
               —
            
            
               zaviazal žalovaného na náhradu trova konania pred Všeobecným súdom a (prípadného) vedľajšieho účastníka na náhradu trov správneho konania pred odvolacím senátom,
            
         
               —
            
            
               vytýčil termín pojednávania v prípade, ak Všeobecný súd nemôže prijať rozhodnutie bez pojednávania.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: trojrozmerná ochranná známka „dolphin“ pre výrobky tried 6, 8 a 20 — prihláška č. 2630101.
   
      Majiteľ ochrannej známky Spoločenstva: žalobkyňa.
   
      Účastník, ktorý sa domáha vyhlásenia neplatnosti: ďalší účastník konania pred odvolacím senátom.
   
      Odôvodnenie návrhu na vyhlásenie neplatnosti: návrh na vyhlásenie neplatnosti sa opiera o absolútne dôvody neplatnosti podľa článku 52 ods. 1 písm. a) v spojení s článkom 7 ods. 1 písm. b), c), d) a článkom 7 ods. 1 písm. e) bodom ii) nariadenia Rady (ES) č. 207/2009 a o skutočnosť, že majiteľka ochrannej známky podľa článku 52 ods. 1 písm. b) nariadenia Rady (ES) č. 207/2009 nekonala pri podávaní prihlášky ochrannej známky v dobrej viere.
   
      Rozhodnutie výmazového oddelenia: návrhu na vyhlásenie neplatnosti sa vyhovuje a ochranná známka Spoločenstva sa vyhlasuje za neplatnú v celom rozsahu.
   
      Rozhodnutie odvolacieho senátu: zamietnutie námietky.
   
      Dôvody žaloby: porušenie článku 7 ods. 1 písm. e) bodu ii) nariadenia (ES) č. 207/2009. Odvolací senát nesprávne vyložil tento článok a podmienky rozsudku Súdneho dvora Európskej únie Lego (zo 14. septembra 2010, Lego Juris/ÚHVT, C-48/09 P).